இக்கருவியை அக்டோபர் 23, 2001ல் ஸ்டீவ் ஜாப்ஸ் அறிமுகப்படுத்தினார். 2008 இல் அசையாநினைவகம் (flash) மற்றும் வன்நினைவகம் (hard disk) கொண்டு பாடல்களைப் பதிவு செய்யும் திறன் கொண்டதாக வடிவமைக்கப்பட்டுள்ளது. அண்மையில் வெளியான “ஐபோட் டச்”, தொடு திரை வசதி பெற்றுள்ளது. ஐப்பாடுகளை யு.எஸ்.பி பெருங்கிடங்காகவும் (USB Mass Storage Device) பயன்படுத்த முடியும். அதன் கொள்ளளவு வெவ்வேறு வகைகளுக்கு தகுந்தாற்போல் அமைந்துள்ளது. ஐ-டியூன்ஸ் (iTunes) மென்பொருள் மூலம் பாடல்கள், படங்களைப் பதியலாம். இந்த ஐட்டியூன்ஸ் மென்பொருளை ஆப்பிள் இணையத்தளத்தில் இருந்து இலவசமாகப் பெற்றுக்கொள்ள முடியும்.